CELEX: 62017CN0686
Language: el
Date: 2017-12-07 00:00:00
Title: Υπόθεση C-686/17: Αίτηση προδικαστικής αποφάσεως την οποία υπέβαλε το Bundesgerichtshof (Γερμανία) στις 7 Δεκεμβρίου 2017 — Zentrale zur Bekämpfung unlauteren Wettbewerbs Frankfurt am Main e.V. κατά Prime Champ Deutschland Pilzkulturen GmbH

19.3.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 104/14
            
         Αίτηση προδικαστικής αποφάσεως την οποία υπέβαλε το Bundesgerichtshof (Γερμανία) στις 7 Δεκεμβρίου 2017 — Zentrale zur Bekämpfung unlauteren Wettbewerbs Frankfurt am Main e.V. κατά Prime Champ Deutschland Pilzkulturen GmbH
   (Υπόθεση C-686/17)
   (2018/C 104/17)
   Γλώσσα διαδικασίας: η γερμανική
   
      Αιτούν δικαστήριο
   
   Bundesgerichtshof
   
      Διάδικοι στην υπόθεση της κύριας δίκης
   
   
      Ενάγουσα και αναιρεσείουσα: Zentrale zur Bekämpfung unlauteren Wettbewerbs Frankfurt am Main e.V.
   
      Εναγομένη και αναιρεσίβλητη: Prime Champ Deutschland Pilzkulturen GmbH
   
      Προδικαστικά ερωτήματα
   
   
               1)
            
            
               Είναι κρίσιμοι, για τον ορισμό της έννοιας της χώρας καταγωγής κατά το άρθρο 113α, παράγραφος 1, του κανονισμού (ΕΚ) 1234/2007 (1) και το άρθρο 76, παράγραφος 1, του κανονισμού (ΕΕ) 1308/2013 (2), οι εννοιολογικοί ορισμοί των άρθρων 23 επ. του τελωνειακού κώδικα (3) και του άρθρου 60 του ενωσιακού τελωνειακού κώδικα (4);
            
         
               2)
            
            
               Θεωρούνται τα καλλιεργούμενα μανιτάρια, τα οποία συγκομίζονται στην ημεδαπή, ως εγχώριας καταγωγής κατά το άρθρο 23 του κανονισμού (ΕΟΚ) 2913/92 και το άρθρο 60, παράγραφος 1, του κανονισμού (ΕΕ) 952/2013, όταν ουσιώδη στάδια της παραγωγής τους λαμβάνουν χώρα σε άλλα κράτη μέλη της Ευρωπαϊκής Ένωσης και τα καλλιεργούμενα μανιτάρια μεταφέρονται στην ημεδαπή μόλις τρεις ή και λιγότερες ημέρες πριν από την πρώτη συγκομιδή;
            
         
               3)
            
            
               Εφαρμόζεται η απαγόρευση παραπλανήσεως του άρθρου 2, παράγραφος 1, στοιχείο α', σημείο i, της οδηγίας 2000/13/ΕΚ (5) και του άρθρου 7, παράγραφος 1, στοιχείο α', του κανονισμού (ΕΕ) 1169/2011 (6) στην αναφορά της καταγωγής που απαιτείται κατά το άρθρο 113α, παράγραφος 1, του κανονισμού (ΕΚ) 1234/2007 και το άρθρο 76, παράγραφος 1, του κανονισμού (ΕΕ) 1308/2013;
            
         
               4)
            
            
               Μπορούν να προστεθούν διευκρινιστικές πληροφορίες στην αναφορά της καταγωγής που απαιτείται κατά το άρθρο 113α, παράγραφος 1, του κανονισμού (ΕΚ) 1234/2007 και το άρθρο 76, παράγραφος 1, του κανονισμού (ΕΕ) 1308/2013, προκειμένου να αποτραπεί η κατά το άρθρο 2, παράγραφος 1, στοιχείο α', σημείο i, της οδηγίας 2000/13/ΕΚ και το άρθρο 7, παράγραφος 1, στοιχείο α', του κανονισμού (ΕΕ) 1169/201 απαγορευόμενη παραπλάνηση;
            
         
      (1)  Κανονισμός (ΕΚ) 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ)· EE 2007, L 299, σ. 1.
   
      (2)  Κανονισμός (ΕΕ) 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) 922/72, (ΕΟΚ) 234/79, (ΕΚ) 1037/2001 και (ΕΚ) 1234/2007 του Συμβουλίου· ΕΕ 2013, L 347, σ. 671.
   
      (3)  Κανονισμός (ΕΟΚ) 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα· EE 1992, L 302, σ. 1.
   
      (4)  Κανονισμός (ΕΕ) 952/2013 του Ευρωπαϊκού Κοινοβουλίου και του Συμβούλιου, της 9ης Οκτωβρίου 2013, για τη θέσπιση του ενωσιακού τελωνειακού κώδικα· EE 2013, L 269, σ. 1.
   
      (5)  Οδηγία 2000/13/ΕΚ του Ευρωπαϊκού Κοινοβουλίου και του Συμβουλίου, της 20ής Μαρτίου 2000, για προσέγγιση των νομοθεσιών των κρατών μελών σχετικά με την επισήμανση, την παρουσίαση και τη διαφήμιση των τροφίμων· ΕΕ 2000, L 209, σ. 29.
   
      (6)  Κανονισμός (ΕΕ) 1169/2011 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2011, σχετικά με την παροχή πληροφοριών για τα τρόφιμα στους καταναλωτές, την τροποποίηση των κανονισμών του Ευρωπαϊκού Κοινοβουλίου και του Συμβουλίου (ΕΚ) αριθ. 1924/2006 και (ΕΚ) αριθ. 1925/2006 και την κατάργηση της οδηγίας 87/250/ΕΟΚ της Επιτροπής, της οδηγίας 90/496/ΕΟΚ του Συμβουλίου, της οδηγίας 1999/10/ΕΚ της Επιτροπής, της οδηγίας 2000/13/ΕΚ του Ευρωπαϊκού Κοινοβουλίου και του Συμβουλίου, των οδηγιών της Επιτροπής 2002/67/ΕΚ και 2008/5/ΕΚ και του κανονισμού (ΕΚ) αριθ. 608/2004 της Επιτροπής· EE 2011, L 304, σ. 18.